ရုပ်သေးမှာ အသံ၊ ဇာတ်မှာ ဟန်

ရုပ်သေးမှာ အသံ၊ ဇာတ်မှာ ဟန် သည် မြန်မာဆိုရိုးစကား ဖြစ်သည်။ အဓိပ္ပာယ် “ရုပ်သေးမှာ အသံ၊ ဇာတ်မှာ ဟန်” ဆိုသည်မှာ မြန်မာ့အနုပညာ နှစ်မျိုး၏ အဓိက အရေးပါသော အချက်များကို ဖော်ပြသော ဆိုရိုးစကားဖြစ်သည်။ “ရုပ်သေးမှာ အသံ” ဆိုသည်မှာ ရုပ်သေးရုပ်များကို အသုံးပြု၍ ကပြဖျော်ဖြေသော ရုပ်သေးပွဲတွင် “အသံ” (ဇာတ်လမ်းကို ပြောပြသော အသံ၊ သီဆိုသော အသံ) သည် အဓိကအရေးပါဆုံးဖြစ်သည်။ ရုပ်သေးရုပ်များ၏ လှုပ်ရှားမှုနှင့် ဇာတ်လမ်း၏ အဓိပ္ပာယ်ကို ပရိသတ်နားလည်စေရန် ကောင်းမွန်သော အသံသည် အလွန်အရေးကြီးသည်။ “ဇာတ်မှာ ဟန်” ဆိုသည်မှာ လူကိုယ်တိုင် ပါဝင်ကပြသော ဇာတ်ပွဲတွင် “ဟန်” (ကိုယ်ဟန်အမူအရာ၊ အပြောအဆို၊ အဝတ်အစား) သည် အဓိကအရေးပါဆုံးဖြစ်သည်။ ဇာတ်ကောင်များ၏ စရိုက်လက္ခဏာနှင့် ဇာတ်လမ်း၏ အငွေ့အသက်ကို ပရိသတ်ခံစားနိုင်စေရန် ကောင်းမွန်သော ကိုယ်ဟန်အမူအရာသည် အလွန်အရေးကြီးသည်။ ဤဆိုရိုးစကားသည် မြန်မာ့အနုပညာ နှစ်မျိုး၏ မတူညီသော အရေးပါမှုများကို ဖော်ပြသည်။ “ရုပ်သေးမှာ အသံ၊ ဇာတ်မှာ လဟူန်” ဟူ၍လည်း အသုံးပြုသည်။ ကိုးကားချက်များ "ရုပ်သေးမှာ အသံ၊ ဇာတ်မှာ လဟူန်ဟု ဆိုရိုးရှိသည်။ ဇာတ်မင်းသား ဇာတ်မင်းသမီး လှမှ လူကြိုက်သည်။" [၁၃၀၉] သံဆင့်။ ၄၉။ "ရုပ်သေး အသံ၊ ဇာတ်မှာ ဟန် ဟု မြန်မာ့သုခုမ၌ ဆိုစကားရှိ၏။" [၁၃၃၄] ငွေတာရီ၊ ၁၄၇။ ၈၇။ ကိုးကား Category:မြန်မာဆိုရိုးစကားများ